**Ministru kabineta noteikumu projekta „Grozījumi Ministru kabineta 2014. gada 21. janvāra noteikumos Nr. 45 “Numerācijas pārvaldīšanas kārtība, izveidojot un uzturot numerācijas datubāzi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Aktualizēt valsts informācijas sistēmas numerācijas datubāzes datu struktūras. Informēt par numerācijas datubāzes funkciju un, pārraudzības paplašināšanai, nepieciešamo papildu finansējumu no 2022.gada 1.janvāra. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekta „Grozījumi Ministru kabineta 2014. gada 21. janvāra noteikumos Nr. 45 “Numerācijas pārvaldīšanas kārtība, izveidojot un uzturot numerācijas datubāzi”” (turpmāk - Noteikumu projekts) izstrādāts pamatojoties uz Elektronisko sakaru likuma 7. panta 1. punktu, 19. panta pirmās daļas 14. punktu un 55. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projektā tiek noteikti jauni numerācijas lietošanas datu moduļi, paplašinot informācijas pārraudzību numerācijas resursu uzskaitē. Ministru kabinetā 2020. gada 1. decembrī apstiprināti “Ministru kabineta noteikumi Nr. 722 “Grozījumi Ministru kabineta 2015. gada 30. jūnija noteikumos Nr. 367 “Nacionālais numerācijas plāns”” kas paredz numerācijas dalījumu starpierīču sakariem IoT/M2M (lietu internets *IoT* jeb *Internet of Things* un  *M2M*  *Machine to Machine communications*). Ministru kabineta 2020. gada 17. decembra noteikumi Nr.828 “Noteikumi par numerācijas lietošanas tiesību ikgadējo valsts nodevu” nosaka nodevu par numerācijas resursu izmantošanu kuru aprēķina par katru numuru, uz kuru ir piešķirtas numerācijas lietošanas tiesības. Elektronisko sakaru komersanti nodevu par pakalpojuma numuriem, IoT/M2M numuriem un identifikācijas kodiem, izņemot starptautiskos signalizācijas punktu kodus, maksā no 2021. gada 1. janvāra. Saskaņā ar Ministru kabineta 2020. gada 17. decembra noteikumiem Nr.828 “Noteikumi par numerācijas lietošanas tiesību ikgadējo valsts nodevu”, nodeva par nacionālajiem numuriem - publiskā fiksētā telefonu tīkla numuriem un publiskā mobilā telefonu tīkla numuriem, tiek maksāta no 2022. gada 1. janvāra. VAS "Elektroniskie sakari" pamatojoties uz numerācijas datubāzē reģistrēto informāciju, reizi ceturksnī informē Valsts ieņēmumu dienestu par nodevas apmēru.Numerācijas datubāzes izmantošanas un administrēšanas gaitā, ieviešot jaunus pārvaldības moduļus valsts nodevas apmēra aprēķināšanai, numerācijas lietošanas tiesību e-pieteikumu administrēšanai un statistikas iespēju paplašināšanai, jāpilnveido un jāpiemēro paplašinot tās funkcionalitāte. Numerācijas datubāzes uzturēšanai un attīstībai turpmākajos gados būs nepieciešams papildu finansējums, kura aprēķins ietverts šīs anotācijas III sadaļā. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija;VAS „Elektroniskie sakari” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķa grupas, kuras tiesiskais regulējums arī ietekmē vai varētu ietekmēt | Elektronisko sakaru komersanti, kuri izmanto numerācijas datubāzi; Sabiedrisko pakalpojumu regulēšanas komisija |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada papildus ietekmi uz tautsaimniecību un administratīvo slogu.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. **Budžeta ieņēmumi** | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. **Budžeta izdevumi** |  |   |   |   |   |   |   |
| 2.1. valsts pamatbudžets |  89 237 |  0 |  89 237 |  28 000 |  89 237 |  28 000 |  117 237 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 |  0 |
| 5. Precizēta finansiālā ietekme |   |  0 |   |  0 |   |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts informācijas sistēmai numerācijas datubāze no valsts budžeta tiek novirzīti 89 237*euro* gadā. No 2022. gada numerācijas datubāzes uzturēšanai un funkcionalitātes attīstīšanai, ņemot vērā valsts nodevas administrēšanas funkcijas un to nodevas pozīciju skaita palielināšanos, darba apjoma paplašināšanos, jāieplāno papildus līdzekļi. Sistēmas funkconalitāti un funkciju paplašināšanu ietekmē šādi faktori:1)No 2021. gada 1. janvāra Nacionālajā numerācijas plānā ir iekļauti IoT/M2M numuri ar numerācijas indeksiem 300 00X XXX XXX, 70 XXX XXX, 71 XXX XXX,72 XXX XXX, 73 XXX XXX, 74 XXX XXX, kas papildina datubāzi ar 15 miljoniem ierakstu. Datubāzei jānodrošina, ka Sabiedrisko pakalpojumu regulēšanas komisija (turpmāk - SPRK) var šos numurus piešķirt vai anulēt, norādot numerācijas datubāzē visu numerācijas pārvaldības nodrošināšanai nepieciešamo informāciju, savukārt komersantiem, saskaņā ar plānotajiem grozījumiem Ministru kabineta 2014. gada 21. janvāra noteikumos Nr.45 “Numerācijas pārvaldīšanas kārtība, izveidojot un uzturot numerācijas datubāzi”, jānodrošina atskaišu iesniegšanas iespēja par IoT numerācijas izmantošanu. 2)Numerācijas datubāzē ir izveidota e-vide, lai elektronisko sakaru komersanti SPRK varētu iesniegt pieprasījumus par numerācijas lietošanas tiesību piešķiršanu, pagarināšanu vai anulēšanu un SPRK šos pieprasījumus varētu apstrādāt. Šī jaunā funkcionalitāte pieprasa gan funkcionalitātes darbības uzturēšanu un attīstību, gan jaunu lietotāju lomu uzturēšanu (paraksttiesīgā vai pilnvarotā persona), jaunu lietotāju izveidi, informācijas uzturēšanu par kontaktpersonām, kuri atbild par krāpniecības jautājumu risināšanu u.c. informāciju, kas iekļauta pieprasījumos, bet kas nav bijusi iepriekš numerācijas datubāzē. Ņemot vērā valsts nodevas piemērošanu, var prognozēt, ka palielināsies komersantu pieprasījumu skaits, jo komersanti taupot resursus pieprasīs mazāku numerācijas daudzumu, t.i., biežāk to pieprasīs pēc vajadzības. Tas prasīs vairāk pārvaldības darba un datubāzes tehniskās uzturēšanas servisa apkopi.3)No 2021. gada 1. janvāra elektronisko sakaru komersantiem papildus līdzšinējai ikgadējai valsts nodevai par numerācijas lietošanas tiesībām (turpmāk – nodeva) par īsajiem kodiem būs jāmaksā nodeva par identifikācijas kodiem, IoT/M2M numuriem, pakalpojumu numuriem, nodrošinot, ka nodevas aprēķinā tiek ņemta vērā informācija par faktisko komersantu, kurš lieto numerācijas resursus, t.i. tiek ņemta vērā informācija par pārvietotajiem numuriem. Ja iepriekšējos gados nodevu maksāja 20 elektronisko sakaru komersanti, tad 2021.gadā nodeva būs jāmaksā jau 41 elektronisko sakaru komersantam, bet 2022. gadā - visiem elektronisko sakaru komersantiem, kuriem piešķirtas numerācijas lietošanas tiesības. Nodevas aprēķināšanā, salīdzinot ar iepriekšējo periodu, jāizmanto būtiski vairāk datu, tās aprēķināšana pārvietoto numuru dēļ - kļūs būtiski sarežģītāka. 4) No 2022. gada 1. janvāra, nodevu būs jāuzsāk maksāt par publiskā fiksētā telefonu tīkla numuriem un publiskā mobilā telefonu tīkla numuriem, kur aktivitāte ar numuru pārvietošanu ir vislielākā. Papildus, jaunajā nodevas aprēķinā jāņem vērā vēl citi faktori, piemēram, nodevas atvieglojumi uz laiku. Kopumā paredzams, ka aprēķinā tiks izmantoti vairāk nekā 10 miljonu ieraksti un vairāk kā 10 nosacījumu faktori, kas ir būtiski vairāk nekā līdz šim. 5)Tā kā numerācijas datubāze ir primārais datu avots valsts nodevas aprēķinam, valsts nodevas apmēra noteikšanai būtiska būs datubāzes aprēķinu rīku darbības un datubāzē ietvertās informācijas saturs, korektums, kas prasīs vairāk pārvaldības darba.Ņemot vērā iepriekš aprakstītās izmaiņas, numerācijas datubāzes sistēmiskās funkcionalitātes darbības paplašināšanās tiek aplēsta ar 30% pārvaldības resursa pieaugumu, tādējādi, valsts informācijas sistēmai numerācijas datubāze no valsts budžeta papildus būtu nepieciešami 28 000 *euro* gadā, dotācijai kopumā sasniedzot 117 237 *euro* gadā. Finanšu līdzekļi papildu izdevumu finansēšanai: nodevas administrēšanai nepieciešamo papildu finansējumu palielinājumu par 28 000 *euro* iespējams izskatīt no nodevas par numerācijas lietošanu ieņēmumiem. Kārtību, kādā aprēķina ikgadējo valsts nodevu par numerācijas lietošanas tiesībām, nodevas maksāšanas kārtību un nodevas piemērošanas atvieglojumus nosaka Ministru kabineta 2020. gada 17. decembra noteikumi Nr.828 “Noteikumi par numerācijas lietošanas tiesību ikgadējo valsts nodevu”. Nodevu maksā elektronisko sakaru komersants, kuram ir piešķirtas numerācijas lietošanas tiesības.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | VAS “Elektroniskie sakari” aptaujājot vairākus IT nozares uzņēmumus par potenciālajām datubāzes uzturēšanas un funkcionalitātes attīstības izmaksām, viennozīmīgi tika norādīts, ka datubāzes uzturēšanas nosacījumi ir kļuvuši sarežģītāki, pieaudzis atalgojums IT nozarē, ar ko tiek secināts, ka uzturēšanas izmaksas nav iespējams saglabāt līdzšinējā līmenī. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | VAS “Elektroniskie sakari” uztur numerācijas lietošanas uzskaites datubāzi valsts informācijas sistēmu, kurā jāveic izmaiņas atbilstoši Nacionālā numerācijas plānā no jauna iedalītajai numerācijai. |
| 2. | Atbildīgā institūcija | Vides aizsardzības un reģionālās attīstības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1. apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļa vietnē. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, noteikumu projekts 2021. gada aprīlī publicēts Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv). |
| 3. | Sabiedrības līdzdalības rezultāti | Papildus priekšlikumi netika iesniegti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS „Elektroniskie sakari” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Noteikumu projekts neparedz jaunu institūciju izveidi, likvidāciju vai reorganizāciju.Noteikumu projekts neietekmē iesaistīto institūciju funkcijas un uzdevumus. |
| 3. | Cita informācija | Nav  |

Vides aizsardzības un

reģionālās attīstības ministrs A.Plešs

Vāvere, 67026936

Aija.Vavere@varam.gov.lv